Informácia o zmene č. 1 vyzvania na projekty technickej pomoci  
č.(kód)OPTP-P01-SC1-2016-5

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-P01-SC1-2016-5 s názvom „Zavedenie a realizácia centrálneho plánu vzdelávania 1“ vyhláseného dňa 8. 4. 2016 na webovom sídle OP TP, v nasledovnom rozsahu:

* *v časti* ***2.1 Oprávnenosť žiadateľa***

Oprávnený žiadateľ:

* Úrad vlády Slovenskej republiky:
  + ako centrálny koordinačný orgán (do 14.5.2016)
  + ako riadiaci orgán pre operačný program Technická pomoc
  + ako útvar zabezpečujúci stratégiu riadenia a vzdelávania AK EŠIF (od 15.5.2016)
  + ako ostatné útvary zabezpečujúce oprávnené činnosti pre potreby subjektov zapojených do EŠIF

Zdôvodnenie zmeny:

*V zmysle zákona č. 171/2016, ktorým sa mení a dopĺňa zákon č.* [*575/2001 Z. z.*](https://www.slov-lex.sk/pravne-predpisy/SK/ZZ/2001/575/) *o organizácii činnosti vlády a organizácii ústrednej štátnej správy v znení neskorších predpisov, a ktorým sa menia   
a dopĺňajú niektoré zákony, prešli pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1.6.2016. V nadväznosti na uvedené došlo aj   
k oddeleniu činností napr. v oblasti informovania a publicity EŠIF, vzdelávania a stratégie riadenia administratívnych kapacít EŠIF od centrálneho koordinačného orgánu, pričom tieto činnosti bude naďalej zabezpečovať ÚV SR.*

*Dňa 25.5.2016 bola na národnej úrovni schválená verzia 3.1 OP TP, v rámci ktorej došlo k rozšíreniu okruhu oprávnených prijímateľov pre jednotlivé aktivity v rámci špecifického cieľa 1.*

*Zmena vyzvania zohľadňuje všetky tieto zmeny v subjektoch.*

*-----------------------------------------------------------------------------------------------------------------------*

RO OP TP upravil v časti **Príprava zmluvy o poskytnutí NFP**

V prípade, ak je prijímateľ a RO OP TP tá istá osoba, Zmluva o poskytnutí NFP sa neuzatvára a práva a povinnosti sú upravené rozhodnutím o schválení ŽoNFP. Rozhodnutie o schválení ŽoNFP nadobúda účinnosť v momente, keď nadobudne právoplatnosť podľa paragrafu 52 odsek 1 zákona   
č. 71/1967 Zb. o správnom konaní (Správny poriadok) v znení neskorších predpisov.

Právny nárok na poskytnutie príspevku vzniká nadobudnutím účinnosti zmluvy o NFP alebo nadobudnutím právoplatnosti Rozhodnutia, ak je prijímateľ a RO OP TP tá istá osoba.

Zdôvodnenie zmeny:

*RO OP TP upravil znenie v zmysle platného Systému riadenia EŠIF.*

*-----------------------------------------------------------------------------------------------------------------------*

* V časti **Príloha č. 2 vyzvania - Zoznam povinných merateľných ukazovateľov**

RO OP TP doplnil informáciu pre žiadateľa o relevancii ukazovateľa P0516 k HP RMŽaND.

Zdôvodnenie zmeny:

*RO OP TP upravil znenie v zmysle aktualizácie číselníka merateľných ukazovateľov a potreby rozšírenej informácie pre žiadateľov.*

*-----------------------------------------------------------------------------------------------------------------------*

**Uvedené zmeny nadobúdajú platnosť dňa: 29. 6. 2016**

Vykonané zmeny v náležitostiach a prílohách vyzvania sa vzťahujú aj na ŽoNFP predložené pred dátumom účinnosti zmeny, o ktorých ešte RO OP TP nerozhodol do dátumu vykonania zmeny.

Informácia o zmene je zverejnená na webovom sídle RO OP TP <http://optp.vlada.gov.sk>.

Príloha – Zoznam povinných merateľných ukazovateľov